Hej, Jeg har lejet en trailer på fredag og vil bruge noget tid med min plag på at gøre hende mere fortrolig med den. Mit mål er ikke nødvendigvis at få hende op, lukke og køre. Det er blot at hun får en introduktion til traileren under ikke pressede forhold. Ender hun med at stå der og jeg kan lukke er det jo bare skønt. Jeg kunne godt tænke mig jeres input til hvordan min fremgangsmåde skal være. Jeg forestiller mig følgende: På den måde håber jeg at få en god oplevelse hvor hun får overvundet noget af den frygt hun sikkert har for at gå ind i den. Et par ting jeg er meget i tvivl om: Jeg har tidligere læsset ved parelli-metoden, men har ikke trænet det så meget med hende. Hun flytter sig for tryk og de mest basic ting, men f.eks. "Send"-kommandoen har jeg ikke arbejdet med. Når jeg læsser hende vil jeg dog helst gøre det på parelli manér med ikke at gå med ind i traileren, men jeg ved ikke om det er det rigtige fordi hun helt sikkert vil være mere tryg ved at jeg går med.  Når hun bakker ud, for det kommer hun jo til, skal jeg så fortsætte med at bakke hende som jeg tidligere ville have gjort -  Jeg håber på nogen "sund fornuft"-svar og ikke hele parelli "opskriften" for den kender jeg og har fravalgt elementer af den. Mvh Line
Hej Winnie, Tak for dit input. Det lyder som en fornuftig metode. Det eneste jeg ikke helt kan læse er når nu jeg står uden for traileren, og hun har bevæget sig helt op på rampen og fået godbidden. Nu er næste skridt jo hovedet ind, der kan jeg jo ikke belønne hende hvis jeg står uden for traileren nede på jorden. Så er dit forslag at jeg går med hende ind i traileren? Og derudover er jeg helt enig, jeg skal helst nå at bakke hende inden hun gør det selv. Men hvad så når hun stå på rampen og har fået sin belønning. Skal jeg så bakke hende ned igen? Og hvad hvis hun når og komme mig i forkøbet og begynder at bakke, skal jeg så bakke hende mere? Mvh Line
Bare en update til dem som måtte være interesseret. For få tråde har egentlige afslutninger efter min mening. Jeg trænede læsningen med hende i dag. Og det gik over al forventning. Jeg havde sat rigelig tid af, men da hun efter 1 time havde været op og ned ca. 15-20 gange og de sidste par gange havde stået derinde i et par minutter stoppede jeg. Hun var tydeligt ikke 100% tryg ved traileren, men jeg valgte at stoppe alligevel da hun havde fulgt mig så fint derind flere gange og stået pænt trods det at hun var lidt urolig. Næste gang er hun forhåbentligt mere afslappet. Det forløb således: Jeg er selv lidt imponeret. Havde troet det ville være sværere. Men jeg er også vant til meget sensible heste, så når man pludselig har en "normal" hest virker tingene meget lettere  Min fremgangsmåde virker selvfølgelig ikke for alle, men jeg håber da alligvel nogen kan finde inspiration i den. Mvh Line
Halløj.. jeg vil bare lige sige at jeg synes det er godt gået, og at din hest stoler på dig! Jeg bruger selv det med at sende min hest op.. Og det virker bare! Du spurgte lidt til det med at gå med op i starten eller blive ude af traileren, og jeg har set Torben Andersen in action og han startede med at give dem "gå op"signalet samtidig med at han fulgte med hesten - for at støtte den deroppe.. Langsomt bevægede han sig længere ud mod rampen, for til sidst at sende den derop alene. Og det skal ikke forstås som at han trækker den derop selvom han går med, han sender den stadig, men følger bare med selv. Og de usikre heste havde klart brug for den ekstra hjælp de fik ved at han var med deroppe, og så langsomt trak sig ud i løbet af et par opsendelser...
selv om jeg synes parelli er for sej og træner efter hans system?? Jeg synes det er flot at hun går ind, og en god indstilling fra dig at dhun skal være tryg, og det skal foregå i hendes tempo - altså at hun har lov til at komme ud igen. Jeg tror ikke det vil hjælpe at du går med ind - du kan komme slemt til skade hvis der sker noget - springer hesten frem har du ikke en chance. -Det er ret uhyggeligt at tænke på at folk faktisk bliver slået ihjel under forsøg på at læsse heste. - Nu gik det godt med din, men som du selv skrev i første indlæg så vidste du jo ikke hvordan det ville gå. Desuden hvis hesten stoler på dig og ser dig som sin leder, ja så vil den jo også stole på det hvis du siger traileren er et fint sted at gå hen - og ikke farligt Jeg synes ikke du skal tage hesten ud af traileren for at give den en pause. Jeg synes netop at pausen skal være inde i traileren - så bliver det et fantastisk sted at være for hesten. Min gamle hoppe, som ellers ikke lader sig imponere af noget ved godt at traileren (ligesom banketen og andre steder der engang var farlige) betyder pause, og får hun valget (har nogle gange ladet en åben trailer står på folden) jah så går hun altså gerne derop. Det betyder så også at jeg kan læsse hende uden at have noget udsyr på hende, baglæns, siddende på taget osv. Ikke fordi jeg synes det skal være målet for alle - (jeg gør det bare for sjov) men hvis man kan læsse sin hest på hvilken som helst mådem og fra hvilken som helst afstand, så overvej hvor nemt det kan være når man står tæt på... bare stof til eftertanke. Trailerlæsning behøves ikke være svært - det kan være rigtig sjovt. Jeg er ikke fortaler for madmetoder til at læsse heste. Når heste bliver lokket op med mad tænker de ikke men bruger bar einstinkterne. Mentalt har hestene altså ikke været oppe i traileren, og det vil højst sandsynligt ikke være lettere næste gang. Samtidig kan det blive farligt, hvis hesten pludselig opdager at den er inde i et lille lukket rum og vil ud mens du er ved at lukke rampen... Ikke for at sige at WesterWInnies metode er baseret på at lokke hesten op. Men jeg ser et problem i at man jo så er nødt til at gå ind i traileren for at give godbider - eller have et farligt rovdyr til at stå inde i traileren og give godbider. - eller hente hesten ud hver gang den gør fremskridt og give den godbider ude på rampen - var jeg hest i sidste tilfælde så ville jeg da ikke gide gå ind i traileren når det er på rampen man får godbider. Det er heller ikke for at bandlyse mad i en trailer - Jeg har da også af og til hønet, og fodre nogle gange oppe i traileren. Men det er på det stadie hvor min hest kender traileren, er fortrolig med den og jeg gerne vil gøre den ekstra interessant. - Håber ikke jeg bare kom med parelli opskriften (det ville nu have fyldt meget meget mere), men ville bare dele min erfaring om nogle af ting ved trailerlæsning.
Tak for rosen Annette. Synes også det virkede godt at hjælpe hende på vej helt ind i traileren. Natacha - selvfølgelig må man svare også når man er parelli fan   Jeg er ikke "ikke-fan" af parelli, der er bare elementer jeg fravælger. Jeg bruger i høj grad mange af de ting jeg har lært derfra. Min egen sunde fornuft har dog også inden jeg hørte om parelli fungeret rigtig godt ved håndtering af heste og min personlige oplevelse efter jeg havde brugt et par år på parelli-metoden var at den for mig blev for mekanisk. Jeg savnede den impulsive interaktion med min hest. Jeg synes faktisk du har ret omkring det med ikke at give hesten pause uden for traileren. Jeg havde faktisk glemt at det var sådan det var. Jeg kunne huske at man skulle "lave noget andet" ind imellem for at fjerne fokus fra "det farlige", mit "lave noget andet" blev så til en pause. Men det burde nok have været en anden form for arbejde. Angående mad-metoder er der for mig at se stor forskel på at lokke med maden og belønne. For mit vedkommene bliver sukker-knalden ikke givet for at få et skridt mere op af rampen, men for at belønne det skridt der blev taget. Det er fra mit synspunkt ikke væsentligt anderledes end parelli-systemet belønning som dog ikke omhandler foder af nogen art, men ro og aen/gnubben. Og man skal selvfølgelig ikke belønne bakken ud af traileren. Tak for input  Mvh Line
Det lyder rigtig spændende - det er en supergod idé at træne plage i at gå op i traileren   Man ved aldrig hvornår man får brug for det! Jeg har et hingsteføl på knap 7 mdr. og han var oppe i traileren 2 gange samme dag for omkring 2 mdr. siden. Vi gik simpelthen derop med ham og gav ham foder deroppe. Det var der ingen problemer i. Dvs. lidt var der, i starten, men det var fordi hans mor stod og vrinskede, hun er panisk angst for trailere. Så hun har sikkert sagt til ham, at han ikke skulle gå derop. Jeg skubbede bare lidt bag på ham med en hånd, og så gik ham derop, spiste sit foder og gik stille ned igen. Lidt efter gentog vi det samme...der var der slet ingen problemer.